CELEX: 32013R0301
Language: lt
Date: 2013-03-27 00:00:00
Title: 2013 m. kovo 27 d. Komisijos reglamentas (ES) Nr. 301/2013, kuriuo dėl Tarptautinių finansinės atskaitomybės standartų 2009–2011 m. ciklo metinių patobulinimų iš dalies keičiamas Reglamentas (EB) Nr. 1126/2008, priimantis tam tikrus tarptautinius apskaitos standartus pagal Europos Parlamento ir Tarybos reglamentą (EB) Nr. 1606/2002  Tekstas svarbus EEE

28.3.2013   
            
            
               LT
            
            
               Europos Sąjungos oficialusis leidinys
            
            
               L 90/78
            
         KOMISIJOS REGLAMENTAS (ES) Nr. 301/2013
   2013 m. kovo 27 d.
   kuriuo dėl Tarptautinių finansinės atskaitomybės standartų 2009–2011 m. ciklo metinių patobulinimų iš dalies keičiamas Reglamentas (EB) Nr. 1126/2008, priimantis tam tikrus tarptautinius apskaitos standartus pagal Europos Parlamento ir Tarybos reglamentą (EB) Nr. 1606/2002
   (Tekstas svarbus EEE)
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 2002 m. liepos 19 d. Europos Parlamento ir Tarybos reglamentą (EB) Nr. 1606/2002 dėl tarptautinių apskaitos standartų taikymo (1), ypač į jo 3 straipsnio 1 dalį,
   kadangi:
   
               (1)
            
            
               Komisijos reglamentu (EB) Nr. 1126/2008 (2) priimti tam tikri tarptautiniai standartai ir aiškinimai, galioję 2008 m. spalio 15 d.;
            
         
               (2)
            
            
               2012 m. gegužės 17 d. Tarptautinių apskaitos standartų valdyba (TASV), vykdydama reguliaraus tobulinimo procesą, kuriuo siekiama racionalizuoti ir patikslinti standartus, paskelbė Tarptautinių finansinės atskaitomybės standartų 2009–2011 m. ciklo metinius patobulinimus (toliau – patobulinimai). Patobulinimų tikslai – spręsti neskubius, tačiau būtinus klausimus, kuriuos TASV aptarė per 2009 m. prasidėjusį projektų ciklą ir kurie susiję su tarptautinių finansinės atskaitomybės standartų (TFAS) nenuoseklumu arba atvejais, kai reikia patikslinti formuluotes. Trys iš patobulinimų, būtent 1-ojo TFAS D priedo, 16-ojo tarptautinio apskaitos standarto (TAS) ir 34-ojo TAS pataisos, yra atitinkamų standartų paaiškinimai arba taisymai. Kiti trys patobulinimai, būtent 1-ojo TFAS, 1-ojo TAS ir 32-ojo TAS pataisos, susiję su galiojančių reikalavimų pakeitimais arba papildomomis tų reikalavimų įgyvendinimo gairėmis;
            
         
               (3)
            
            
               pasikonsultavus su Europos finansinės atskaitomybės patariamosios grupės (EFAPG) techninių ekspertų grupe (TEG) patvirtinama, kad patobulinimai atitinka Reglamento (EB) Nr. 1606/2002 3 straipsnio 2 dalyje išdėstytus techninius priėmimo kriterijus;
            
         
               (4)
            
            
               todėl Reglamentas (EB) Nr. 1126/2008 turėtų būti atitinkamai iš dalies pakeistas;
            
         
               (5)
            
            
               šiame reglamente nustatytos priemonės atitinka Apskaitos reguliavimo komiteto nuomonę,
            
         PRIĖMĖ ŠĮ REGLAMENTĄ:
   1 straipsnis
   Reglamento (EB) Nr. 1126/2008 priedas iš dalies keičiamas taip:
   
               (1)
            
            
               1-asis tarptautinis finansinės atskaitomybės standartas (TFAS) „Tarptautinių finansinės atskaitomybės standartų taikymas pirmą kartą“ iš dalies keičiamas, kaip nurodyta šio reglamento priede;
            
         
               (2)
            
            
               1-asis tarptautinis apskaitos standartas (TAS) „Finansinių ataskaitų pateikimas“ iš dalies keičiamas, kaip nurodyta šio reglamento priede;
            
         
               (3)
            
            
               1-asis TFAS „Tarptautinių finansinės atskaitomybės standartų taikymas pirmą kartą“ ir 34-asis TAS „Tarpinė finansinė atskaitomybė“ iš dalies keičiami pagal 1-ąjį TAS, kaip nurodyta šio reglamento priede;
            
         
               (4)
            
            
               16-asis TAS „Nekilnojamasis turtas, įranga ir įrengimai“ iš dalies keičiamas, kaip nurodyta šio reglamento priede;
            
         
               (5)
            
            
               32-asis TAS „Finansinės priemonės. Pateikimas“ iš dalies keičiamas, kaip nurodyta šio reglamento priede;
            
         
               (6)
            
            
               Tarptautinio finansinės atskaitomybės aiškinimo komiteto (TFAAK) 2-asis aiškinimas „Dalininkų turimos kooperatinių ūkio subjektų akcijos ir panašios priemonės“ iš dalies keičiamas pagal 32-ąjį TAS, kaip nurodyta šio reglamento priede;
            
         
               (7)
            
            
               34-asis TAS „Tarpinė finansinė atskaitomybė“ iš dalies keičiamas, kaip nurodyta šio reglamento priede.
            
         2 straipsnis
   Visos įmonės 1 straipsnyje nurodytas pataisas taiko ne vėliau kaip nuo pirmų savo finansinių metų, prasidedančių 2013 m. sausio 1 d. arba vėliau, pradžios.
   3 straipsnis
   Šis reglamentas įsigalioja trečią dieną po jo paskelbimo Europos Sąjungos oficialiajame leidinyje.
   
      Šis reglamentas privalomas visas ir tiesiogiai taikomas visose valstybėse narėse.
      Priimta Briuselyje 2013 m. kovo 27 d.
      
         
            Komisijos vardu
         
         
            Pirmininkas
         
         José Manuel BARROSO
      
   
   
      (1)  OL L 243, 2002 9 11, p. 1.
   
      (2)  OL L 320, 2008 11 29, p. 1.
   
      PRIEDAS
      
         TARPTAUTINIAI APSKAITOS STANDARTAI
      
      
                  
                     1-asis TFAS
                  
               
               
                  
                              
                                 1-asis TFAS
                              
                           
                           
                              „Tarptautinių finansinės atskaitomybės standartų taikymas pirmą kartą“
                           
                        
            
                  
                     1-asis TAS
                  
               
               
                  
                              
                                 1-asis TAS
                              
                           
                           
                              „Finansinių ataskaitų pateikimas“
                           
                        
            
                  
                     16-asis TAS
                  
               
               
                  
                              
                                 16-asis TAS
                              
                           
                           
                              „Nekilnojamasis turtas, įranga ir įrengimai“
                           
                        
            
                  
                     32-asis TAS
                  
               
               
                  
                              
                                 32-asis TAS
                              
                           
                           
                              
                                 „Finansinės priemonės. Pateikimas“
                              
                           
                        
            
                  
                     34-asis TAS
                  
               
               
                  
                              
                                 34-asis TAS
                              
                           
                           
                              
                                 „Tarpinė finansinė atskaitomybė“
                              
                           
                        
            
         „Leidžiama atgaminti Europos ekonominėje erdvėje. Už Europos ekonominės erdvės ribų visos teisės, išskyrus teisę atgaminti asmeniniais ar kitokio tinkamo naudojimo tikslais, saugomos. Daugiau informacijos galima rasti TASV svetainėje www.iasb.org.“
      
      
         1-ojo TFAS „Tarptautinių finansinės atskaitomybės standartų taikymas pirmą kartą“ pataisa
         
      
      Įterpiami 4A–4B, 23A–23B ir 39P straipsniai.
      TAIKYMAS
      
                  4A
               
               
                  Nepaisant 2 ir 3 straipsnių reikalavimų, ūkio subjektas, kuris taikė TFAS ankstesniu ataskaitiniu laikotarpiu, tačiau kurio naujausiose ankstesnėse metinėse finansinėse ataskaitose aiškiai ir be išlygų nenurodyta, kad tos ataskaitos atitinka TFAS, turi taikyti arba šį TFAS, arba tarptautinius finansinės atskaitomybės standartus retrospektyviai pagal 8-ąjį TAS „Apskaitos politika, apskaitinių įvertinimų keitimas ir klaidos“ taip, lyg ūkio subjektas niekada nebūtų nustojęs jų taikyti.
               
            
                  4B
               
               
                  Kai ūkio subjektas pasirenka šio TFAS netaikyti pagal 4A straipsnį, jis vis tiek turi taikyti ne tik 8-ojo TAS informacijos atskleidimo reikalavimus, bet ir 1-ojo TFAS 23A–23B straipsniuose nustatytus informacijos atskleidimo reikalavimus.
               
            PATEIKIMAS IR ATSKLEIDIMAS
      
         TFAS taikymo pradžios paaiškinimas
      
      
                  23A
               
               
                  Ūkio subjektas, kuris taikė TFAS ankstesniu laikotarpiu, kaip aprašyta 4A straipsnyje, turi atskleisti:
                  
                              (a)
                           
                           
                              priežastį, kodėl jis nustojo taikyti TFAS, ir
                           
                        
                              (b)
                           
                           
                              priežastį, kodėl jis nusprendė vėl taikyti TFAS.
                           
                        
            
                  23B
               
               
                  Kai ūkio subjektas pagal 4A straipsnį pasirenka netaikyti 1-ojo TFAS, jis turi paaiškinti priežastis, kodėl pasirinko taikyti TFAS taip, lyg niekada nebūtų nustojęs jų taikyti.
               
            ĮSIGALIOJIMO DATA
      
                  39P
               
               
                  2012 m. gegužės mėn. paskelbtais 2009–2011 m. ciklo metiniais patobulinimais įterpti 4A–4B ir 23A–23B straipsniai. Ūkio subjektas turi taikyti tą pataisą retrospektyviai pagal 8-ąjį TAS „Apskaitos politika, apskaitinių įvertinimų keitimas ir klaidos“ metiniams ataskaitiniams laikotarpiams, prasidedantiems 2013 m. sausio 1 d. arba vėliau. Leidžiama taikyti anksčiau. Jeigu ūkio subjektas tą pataisą taiko ankstesniam ataskaitiniam laikotarpiui, jis turi atskleisti tą faktą.
               
            
         1-ojo TFAS „Tarptautinių finansinės atskaitomybės standartų taikymas pirmą kartą“ D priedo pataisa
         
      
      Taisomas D23 straipsnis ir įterpiamas 39Q straipsnis.
      
         Skolinimosi išlaidos
      
      
                  D23
               
               
                  Pirmą kartą standartus taikantis ūkio subjektas gali pasirinkti taikyti 23-ojo TAS reikalavimus nuo TFAS taikymo pradžios datos arba nuo ankstesnės datos, kaip leidžiama 23-ojo TAS 28 straipsnyje. Nuo datos, kurią, pasinaudojęs šia išimtimi, pradeda taikyti 23-ąjį TAS, ūkio subjektas:
                  
                              (a)
                           
                           
                              neturi taisyti skolinimosi išlaidų komponento, kuris buvo kapitalizuotas pagal anksčiau taikytus BAP ir įtrauktas į turto balansinę vertę tą datą, ir
                           
                        
                              (b)
                           
                           
                              skolinimosi išlaidas, patirtas tą datą arba vėliau, turi įtraukti į apskaitą pagal 23-ąjį TAS, įskaitant tą datą arba vėliau patirtas skolinimosi išlaidas, susijusias su ilgo parengimo jau statomu turtu.
                           
                        
            ĮSIGALIOJIMO DATA
      
                  39Q
               
               
                  2012 m. gegužės mėn. paskelbtais 2009–2011 m. ciklo metiniais patobulinimais pataisytas D23 straipsnis. Ūkio subjektas turi taikyti tą pataisą retrospektyviai pagal 8-ąjį TAS „Apskaitos politika, apskaitinių įvertinimų keitimas ir klaidos“ metiniams ataskaitiniams laikotarpiams, prasidedantiems 2013 m. sausio 1 d. arba vėliau. Leidžiama taikyti anksčiau. Jeigu ūkio subjektas tą pataisą taiko ankstesniam ataskaitiniam laikotarpiui, jis turi atskleisti tą faktą.
               
            
         1-ojo TAS „Finansinių ataskaitų pateikimas“ pataisa
         
      
      Taisomi 10, 38 ir 41 straipsniai. 39 ir 40 straipsniai išbraukiami. Įterpiami 38A–38D, 40A–40D ir 139L straipsniai (nepaisant to, kad 38A ir 38B straipsnių turinys pagrįstas ankstesniais 39 ir 40 straipsniais, kurie dabar išbraukiami), taip pat antraštės prieš 38, 38C ir 40A straipsnius.
      
         Visas finansinių ataskaitų rinkinys
      
      
                  
                     10
                  
               
               
                  
                     Visą finansinių ataskaitų rinkinį sudaro:
                  
                              
                                 (a)
                              
                           
                           
                              
                                 laikotarpio pabaigos finansinės būklės ataskaita;
                           
                        
                              
                                 (b)
                              
                           
                           
                              
                                 laikotarpio pelno (nuostolių) ir kitų bendrųjų pajamų ataskaita;
                           
                        
                              
                                 (c)
                              
                           
                           
                              
                                 laikotarpio nuosavo kapitalo pokyčių ataskaita;
                           
                        
                              
                                 (d)
                              
                           
                           
                              
                                 laikotarpio pinigų srautų ataskaita;
                           
                        
                              
                                 (e)
                              
                           
                           
                              
                                 aiškinamasis raštas, kurį sudaro svarbių apskaitos politikos priemonių santrauka ir kita aiškinamoji informacija;
                           
                        
                              
                                 (ea)
                              
                           
                           
                              
                                 praėjusio laikotarpio lyginamoji informacija, kaip nurodyta 38 ir 38A straipsniuose, ir
                              
                           
                        
                              
                                 (f)
                              
                           
                           
                              
                                 praėjusio laikotarpio pradžios finansinės būklės ataskaita, kai ūkio subjektas taiko apskaitos politiką retrospektyviai arba atlieka retrospektyvų savo finansinių ataskaitų straipsnių taisymą, arba kai jis pergrupuoja savo finansinių ataskaitų straipsnius pagal 40A–40D straipsnius.
                              
                           
                        
            
         Ūkio subjektas gali vartoti kitokius nei šiame standarte vartojami ataskaitų pavadinimus. Pavyzdžiui, ūkio subjektas vietoje pavadinimo „pelno (nuostolių) ir kitų bendrųjų pajamų ataskaita“ gali vartoti pavadinimą „bendrųjų pajamų ataskaita“.
      
         Lyginamoji informacija
      
      
         Minimali lyginamoji informacija
      
      
                  
                     38
                  
               
               
                  Išskyrus tą atvejį, kai pagal TFAS leidžiama ar reikalaujama kitaip, ūkio subjektas turi pateikti praėjusio laikotarpio ir visų dabartinio laikotarpio finansinėse ataskaitose nurodytų sumų lyginamąją informaciją. Ūkio subjektas turi pateikti lyginamąją informaciją, susijusią su aprašomąja informacija, jei ji svarbi dabartinio laikotarpio finansinėms ataskaitoms suprasti.
               
            
                  
                     38A
                  
               
               
                  Ūkio subjektas turi pateikti bent dvi finansinės būklės ataskaitas, dvi pelno (nuostolių) ir kitų bendrųjų pajamų ataskaitas, dvi atskiras pelno (nuostolių) ataskaitas (jei teikiamos), dvi pinigų srautų ataskaitas ir dvi nuosavo kapitalo pokyčių ataskaitas bei susijusius aiškinamuosius raštus.
               
            
                  38B
               
               
                  Kai kuriais atvejais finansinėse ataskaitose pateikta aprašomoji praėjusio (-ių) laikotarpio (-ių) informacija tebėra svarbi dabartinį laikotarpį. Pavyzdžiui, ūkio subjektas dabartinį laikotarpį atskleidžia teisminio ginčo, kurio baigtis praėjusio laikotarpio pabaigoje buvo neaiški ir kuris dar turi būti sprendžiamas, detales. Vartotojams gali būti naudinga atskleista informacija apie tai, kad praėjusio laikotarpio pabaigoje buvo tam tikrų neaiškumų, ir apie veiksmus, kurių per laikotarpį buvo imtasi jiems išspręsti.
               
            
         
            Papildoma lyginamoji informacija
         
      
      
                  38C
               
               
                  Be minimalių lyginamųjų finansinių ataskaitų, kurias pateikti reikalaujama TFAS, ūkio subjektas gali pateikti papildomos lyginamosios informacijos, jei ta informacija parengta pagal TFAS. Šią lyginamąją informaciją gali sudaryti viena ar daugiau ataskaitų, nurodytų 10 straipsnyje, tačiau tai neturi būti visas finansinių ataskaitų rinkinys. Tokiu atveju ūkio subjektas kartu su tomis papildomomis ataskaitomis turi pateikti susijusią aiškinamojo rašto informaciją.
               
            
                  38D
               
               
                  Pavyzdžiui, ūkio subjektas gali pateikti trečią pelno (nuostolių) ir kitų bendrųjų pajamų ataskaitą (ir taip pateikti dabartinio laikotarpio, praėjusio laikotarpio ir vieno papildomo lyginamojo laikotarpio informaciją). Tačiau nereikalaujama, kad ūkio subjektas pateiktų trečią finansinės būklės ataskaitą, trečią pinigų srautų ataskaitą ar trečią nuosavo kapitalo pokyčių ataskaitą (t. y. papildomą lyginamąją finansinę ataskaitą). Reikalaujama, kad ūkio subjektas finansinių ataskaitų aiškinamuosiuose raštuose pateiktų lyginamąją informaciją, susijusią su ta papildoma pelno (nuostolių) ir kitų bendrųjų pajamų ataskaita.
               
            
                  39
               
               
                  [Išbraukta]
               
            
                  40
               
               
                  [Išbraukta]
               
            
         
            Apskaitos politikos pakeitimai, retrospektyvus taisymas arba pergrupavimas
         
      
      
                  
                     40A
                  
               
               
                  Be minimalių lyginamųjų finansinių ataskaitų, kurias pateikti reikalaujama 38A straipsnyje, ūkio subjektas turi pateikti trečią praėjusio laikotarpio pradžios finansinės būklės ataskaitą, kai:
                  
                              (a)
                           
                           
                              
                                 jis retrospektyviai taiko apskaitos politiką, savo finansinėse ataskaitose retrospektyviai taiso straipsnius arba pergrupuoja savo finansinių ataskaitų straipsnius, ir
                              
                           
                        
                              (b)
                           
                           
                              
                                 retrospektyvus taikymas, retrospektyvus taisymas arba pergrupavimas turi reikšmingą poveikį informacijai praėjusio laikotarpio pradžios finansinės būklės ataskaitoje.
                              
                           
                        
            
                  40B
               
               
                  40A straipsnyje aprašytomis aplinkybėmis ūkio subjektas pateikia tris toliau nurodytų laikotarpių finansinės būklės ataskaitas:
                  
                              (a)
                           
                           
                              dabartinio laikotarpio pabaigos;
                           
                        
                              (b)
                           
                           
                              praėjusio laikotarpio pabaigos ir
                           
                        
                              (c)
                           
                           
                              praėjusio laikotarpio pradžios.
                           
                        
            
                  40C
               
               
                  Kai reikalaujama, kad ūkio subjektas pateiktų papildomą finansinės būklės ataskaitą pagal 40A straipsnį, ūkio subjektas privalo atskleisti informaciją, kurios reikalaujama pagal 41–44 straipsnius ir 8-ąjį TAS. Tačiau kartu su praėjusio laikotarpio pradžios pradine finansinės būklės ataskaita jis neturi pateikti susijusių aiškinamųjų raštų.
               
            
                  40D
               
               
                  Tos pradinės finansinės būklės ataskaitos data turi būti praėjusio laikotarpio pradžios data, nepriklausomai nuo to, ar ūkio subjekto finansinėse ataskaitose pateikiama ankstesnių laikotarpių lyginamoji informacija (kaip leidžiama 38C straipsnyje).
               
            
                  
                     41
                  
               
               
                  Jei ūkio subjektas pakeičia finansinių ataskaitų straipsnių pateikimo arba grupavimo tvarką, jis turi pergrupuoti lyginamąsias sumas, išskyrus atvejį, kai pergrupuoti neįmanoma. Kai ūkio subjektas pergrupuoja lyginamąsias sumas, jis turi atskleisti (įskaitant duomenis praėjusio laikotarpio pradžioje):
                  
                              
                                 (a)
                              
                           
                           
                              
                                 pergrupavimo pobūdį;
                           
                        
                              
                                 (b)
                              
                           
                           
                              
                                 kiekvieno pergrupuojamo straipsnio arba straipsnių grupės sumą ir
                              
                           
                        
                              
                                 (c)
                              
                           
                           
                              
                                 pergrupavimo priežastį.
                              
                           
                        
            PEREINAMASIS LAIKOTARPIS IR ĮSIGALIOJIMO DATA
      
                  139L
               
               
                  2012 m. gegužės mėn. paskelbtais 2009–2011 m. ciklo metiniais patobulinimais pataisyti 10, 38 ir 41 straipsniai, išbraukti 39–40 straipsniai ir įterpti 38A–38D ir 40A–40D straipsniai. Ūkio subjektas turi taikyti tą pataisą retrospektyviai pagal 8-ąjį TAS „Apskaitos politika, apskaitinių įvertinimų keitimas ir klaidos“ metiniams ataskaitiniams laikotarpiams, prasidedantiems 2013 m. sausio 1 d. arba vėliau. Leidžiama taikyti anksčiau. Jeigu ūkio subjektas tą pataisą taiko ankstesniam ataskaitiniam laikotarpiui, jis turi atskleisti tą faktą.
               
            
         Su 1-ojo TAS pataisomis susijusios kitų standartų pataisos
      
      
         Toliau pateiktos kitų TFAS pataisos yra būtinos, siekiant užtikrinti suderinamumą su persvarstytu 1-uoju TAS.
      
      
         1-ojo TFAS „Tarptautinių finansinės atskaitomybės standartų taikymas pirmą kartą“ pataisa
      
      Taisomas 21 straipsnis ir įterpiamas 39R straipsnis.
      PATEIKIMAS IR ATSKLEIDIMAS
      
         Lyginamoji informacija
      
      
                  21
               
               
                  Ūkio subjekto pirmosiose pagal TFAS parengtose finansinėse ataskaitose turi būti bent trys finansinės būklės ataskaitos, dvi pelno (nuostolių) ir kitų bendrųjų pajamų ataskaitos, dvi atskiros pelno (nuostolių) ataskaitos (jei teikiamos), dvi pinigų srautų ataskaitos ir dvi nuosavo kapitalo pokyčių ataskaitos bei susiję aiškinamieji raštai, įskaitant visų pateiktų ataskaitų lyginamąją informaciją.
               
            ĮSIGALIOJIMO DATA
      
                  39R
               
               
                  2012 m. gegužės mėn. paskelbtais 2009–2011 m. ciklo metiniais patobulinimais pataisytas 21 straipsnis. Ūkio subjektas turi taikyti tą pataisą retrospektyviai pagal 8-ąjį TAS „Apskaitos politika, apskaitinių įvertinimų keitimas ir klaidos“ metiniams ataskaitiniams laikotarpiams, prasidedantiems 2013 m. sausio 1 d. arba vėliau. Leidžiama taikyti anksčiau. Jeigu ūkio subjektas tą pataisą taiko ankstesniam ataskaitiniam laikotarpiui, jis turi atskleisti tą faktą.
               
            
         34-ojo TAS „Tarpinė finansinė atskaitomybė“ pataisa
         
      
      Taisomas 5 straipsnis ir įterpiamas 52 straipsnis.
      TARPINĖS FINANSINĖS ATASKAITOS TURINYS
      
                  5
               
               
                  1-ajame TAS nurodoma, kas sudaro visą finansinių ataskaitų rinkinį, įskaitant šiuos komponentus:
                  
                              (a)
                           
                           
                              laikotarpio pabaigos finansinės būklės ataskaita;
                           
                        
                              (b)
                           
                           
                              laikotarpio pelno (nuostolių) ir kitų bendrųjų pajamų ataskaita;
                           
                        
                              (c)
                           
                           
                              laikotarpio nuosavo kapitalo pokyčių ataskaita;
                           
                        
                              (d)
                           
                           
                              laikotarpio pinigų srautų ataskaita;
                           
                        
                              (e)
                           
                           
                              aiškinamasis raštas, kurį sudaro svarbių apskaitos politikos priemonių santrauka ir kita aiškinamoji informacija;
                           
                        
                              (ea)
                           
                           
                              praėjusio laikotarpio lyginamoji informacija, kaip nurodyta 1-ojo TAS 38 ir 38A straipsniuose, ir
                           
                        
                              (f)
                           
                           
                              praėjusio laikotarpio pradžios finansinės būklės ataskaita, kai ūkio subjektas taiko apskaitos politiką retrospektyviai arba atlieka retrospektyvų savo finansinių ataskaitų straipsnių taisymą, arba kai jis pergrupuoja savo finansinių ataskaitų straipsnius pagal 1-ojo TAS 40A–40D straipsnius.
                           
                        Ūkio subjektas gali vartoti kitokius nei šiame standarte vartojami ataskaitų pavadinimus. Pavyzdžiui, ūkio subjektas vietoje pavadinimo „pelno (nuostolių) ir kitų bendrųjų pajamų ataskaita“ gali vartoti pavadinimą „bendrųjų pajamų ataskaita“.
               
            ĮSIGALIOJIMO DATA
      
                  52
               
               
                  2012 m. gegužės mėn. paskelbtais 2009–2011 m. ciklo metiniais patobulinimais pataisytas 5 straipsnis; jis pataisytas dėl 1-ojo TAS „Finansinių ataskaitų pateikimas“ pataisos. Ūkio subjektas turi taikyti tą pataisą retrospektyviai pagal 8-ąjį TAS „Apskaitos politika, apskaitinių įvertinimų keitimas ir klaidos“ metiniams ataskaitiniams laikotarpiams, prasidedantiems 2013 m. sausio 1 d. arba vėliau. Leidžiama taikyti anksčiau. Jeigu ūkio subjektas tą pataisą taiko ankstesniam ataskaitiniam laikotarpiui, jis turi atskleisti tą faktą.
               
            
         16-ojo TAS „Nekilnojamasis turtas, įranga ir įrengimai“ pataisa
      
      Taisomas 8 straipsnis ir įterpiamas 81G straipsnis.
      PRIPAŽINIMAS
      
                  8
               
               
                  Toks turtas kaip atsarginės dalys, atsarginiai įrenginiai ir priežiūros įrenginiai pripažįstami pagal šį TFAS, kai jie atitinka nekilnojamojo turto, įrangos ir įrengimų apibrėžtį. Kitais atvejais toks turtas priskiriamas atsargoms.
               
            ĮSIGALIOJIMO DATA
      
                  81G
               
               
                  2012 m. gegužės mėn. paskelbtais 2009–2011 m. ciklo metiniais patobulinimais pataisytas 8 straipsnis. Ūkio subjektas turi taikyti tą pataisą retrospektyviai pagal 8-ąjį TAS „Apskaitos politika, apskaitinių įvertinimų keitimas ir klaidos“ metiniams ataskaitiniams laikotarpiams, prasidedantiems 2013 m. sausio 1 d. arba vėliau. Leidžiama taikyti anksčiau. Jeigu ūkio subjektas tą pataisą taiko ankstesniam ataskaitiniam laikotarpiui, jis turi atskleisti tą faktą.
               
            
         32-ojo TAS „Finansinės priemonės. Pateikimas“ pataisa
         
      
      Taisomi 35, 37 ir 39 straipsniai ir įterpiami 35A ir 97M straipsniai.
      PATEIKIMAS
      
         Palūkanos, dividendai, nuostoliai ir pelnas
      
      
         (žr. taip pat 37TN straipsnį)
      
      
                  
                     35
                  
               
               
                  Palūkanos, dividendai, nuostoliai ir pelnas, susiję su finansine priemone arba jos komponentu, kuris yra finansinis įsipareigojimas, pripažįstami pajamomis arba sąnaudomis pelno (nuostolių) ataskaitoje. Nuosavybės priemonės turėtojams paskirstomas sumas ūkio subjektas pripažįsta tiesiogiai nuosavybėje. Nuosavybės sandorio išlaidos apskaitoje registruojamos atimant jas iš nuosavybės.
               
            
                  35A
               
               
                  Pelno mokestis, susijęs su nuosavybės priemonės turėtojams paskirstomomis sumomis ir su nuosavybės sandorio išlaidomis, apskaitoje registruojamas pagal 12-ąjį TAS „Pelno mokesčiai“.
               
            
                  37
               
               
                  Ūkio subjektas paprastai patiria įvairių išlaidų, išleisdamas ar įsigydamas savo paties nuosavybės priemones. Į šias išlaidas gali būti įtraukiami mokesčiai už registraciją ir kitokį reguliavimą; teisininkams, apskaitininkams ir kitiems profesionaliems patarėjams mokamos sumos, taip pat išlaidos spausdinimui ir žyminiai mokesčiai. Nuosavybės sandorio išlaidos apskaitoje registruojamos atimant jas iš nuosavybės tokiu dydžiu, kiek yra papildomų išlaidų, tiesiogiai priskiriamų nuosavybės sandoriui, kurių kitais atvejais būtų buvę galima išvengti. Nuosavybės sandorio išlaidos, nutraukus sandorį, yra pripažįstamos sąnaudomis.
               
            
                  39
               
               
                  Sandorio išlaidų suma, atimta iš nuosavybės tuo laikotarpiu, atskleidžiama atskirai pagal 1-ąjį TAS.
               
            ĮSIGALIOJIMO DATA IR PEREINAMOSIOS NUOSTATOS
      
                  97M
               
               
                  2012 m. gegužės mėn. paskelbtais 2009–2011 m. ciklo metiniais patobulinimais pataisyti 35, 37 ir 39 straipsniai ir įterptas 35A straipsnis. Ūkio subjektas turi taikyti tą pataisą retrospektyviai pagal 8-ąjį TAS „Apskaitos politika, apskaitinių įvertinimų keitimas ir klaidos“ metiniams ataskaitiniams laikotarpiams, prasidedantiems 2013 m. sausio 1 d. arba vėliau. Leidžiama taikyti anksčiau. Jeigu ūkio subjektas tą pataisą taiko ankstesniam ataskaitiniam laikotarpiui, jis turi atskleisti tą faktą.
               
            
         Su 32-ojo TAS pataisomis susijusios kitų standartų pataisos
      
      
         Toliau pateiktos kitų TFAS pataisos yra būtinos, siekiant užtikrinti suderinamumą su persvarstytu 32-uoju TAS.
      
      
         TFAAK 2-ojo aiškinimo „Dalininkų turimos kooperatinių ūkio subjektų akcijos ir panašios priemonės“ pataisa
         
      
      Taisomas 11 straipsnis ir įterpiamas 17 straipsnis.
      BENDRA NUOMONĖ
      
                  11
               
               
                  Kaip reikalaujama 32-ojo TAS 35 straipsnyje, nuosavybės priemonių turėtojams paskirstomos sumos pripažįstamos tiesiogiai nuosavybėje. Palūkanos, dividendai ir kita su finansinėmis priemonėmis, priskiriamomis finansiniams įsipareigojimams, susijusi grąža yra sąnaudos, nepaisant to, ar šios mokamos sumos teisiškai apibūdinamos kaip dividendai, palūkanos ar kitaip.
               
            ĮSIGALIOJIMO DATA
      
                  17
               
               
                  2012 m. gegužės mėn. paskelbtais 2009–2011 m. ciklo metiniais patobulinimais pataisytas 11 straipsnis. Ūkio subjektas turi taikyti tą pataisą retrospektyviai pagal 8-ąjį TAS „Apskaitos politika, apskaitinių įvertinimų keitimas ir klaidos“ metiniams ataskaitiniams laikotarpiams, prasidedantiems 2013 m. sausio 1 d. arba vėliau. Jei ūkio subjektas taiko tą 32-ojo TAS pataisą pagal 2009–2011 m. ciklo metinius patobulinimus (paskelbtus 2012 m. gegužės mėn.) ankstesniam ataskaitiniam laikotarpiui, tam ankstesniam laikotarpiui turi būti taikoma ir 11 straipsnio pataisa.
               
            
         34-ojo TAS „Tarpinė finansinė atskaitomybė“ pataisa
         
      
      Taisomas 16A straipsnis ir įterpiamas 53 straipsnis.
      TARPINĖS FINANSINĖS ATASKAITOS TURINYS
      
         Kitos informacijos atskleidimas
      
      
                  
                     16A
                  
               
               
                  Be svarbių įvykių ir sandorių atskleidimo pagal 15–15C straipsnius, ūkio subjektas turi įtraukti į savo tarpinių finansinių ataskaitų aiškinamąjį raštą toliau nurodytą informaciją, jeigu ji nėra atskleista kitur tarpinėje finansinėje ataskaitoje. Paprastai pateikiama informacija apima einamuosius finansinius metus:
                  
                              
                                 (a)
                              
                           
                           
                              
                                 …
                              
                           
                        
                              
                                 (g)
                              
                           
                           
                              
                                 segmentų informaciją (segmentų informaciją atskleisti ūkio subjekto tarpinėje finansinėje ataskaitoje reikia tik tada, jeigu 8-ajame TFAS „Veiklos segmentai“ reikalaujama, kad ūkio subjektas atskleistų segmentų informaciją metinėse finansinėse ataskaitose):
                              
                              
                                          
                                             (i)
                                          
                                       
                                       
                                          
                                             …
                                          
                                       
                                    
                                          
                                             (iv)
                                          
                                       
                                       
                                          
                                             konkretaus apskaitytino segmento viso turto ir įsipareigojimų sumas, jeigu tokios sumos nuolat pateikiamos pagrindiniam sprendimus priimančiam asmeniui ir jeigu to apskaitytino segmento paskutinėse metinėse finansinėse ataskaitose nurodyta suma reikšmingai pasikeitė;
                                          
                                       
                                    
                                          
                                             (v)
                                          
                                       
                                       
                                          
                                             …
                                          
                                       
                                    
                        
                              
                                 (h)
                              
                           
                           
                              
                                 …
                              
                           
                        
            ĮSIGALIOJIMO DATA
      
                  53
               
               
                  2012 m. gegužės mėn. paskelbtais 2009–2011 m. ciklo metiniais patobulinimais pataisytas 16A straipsnis. Ūkio subjektas turi taikyti tą pataisą retrospektyviai pagal 8-ąjį TAS „Apskaitos politika, apskaitinių įvertinimų keitimas ir klaidos“ metiniams ataskaitiniams laikotarpiams, prasidedantiems 2013 m. sausio 1 d. arba vėliau. Leidžiama taikyti anksčiau. Jeigu ūkio subjektas tą pataisą taiko ankstesniam ataskaitiniam laikotarpiui, jis turi atskleisti tą faktą.